《次韵前住中竺希鉴上人五言》
元代·方回

中兴今佛法，百倍胜儒绅。
达磨重初祖，观音再化身。
此心元是道，何物不为尘。
轂觫齐王眼，焉知一角麟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。